KINNITATUD  
Kaitseliidu keskjuhatuse  
28.03.2018 a. otsusega  
nr K-0.1-1/18/8695PR

**KAITSELIIDU VARA KASUTAMISE KORD**

1. **Üldsätted**
   1. Käesolev kord reguleerib Kaitseliidu omandis oleva kinnisvara ja vallasvara (edaspidi Vara) kolmandatele isikutele kasutamiseks andmist ja võõrandamist ning kinnisasja üürile võtmist.
   2. Käesolev kord juhindub Kaitseliidu seaduse §76-78 ning riigivaraseaduse pt 3 ja 4 sätestatust.
   3. Vara kasutamiseks andmisel ning võõrandamisel lähtutakse põhimõttest suurendada Kaitseliidule saadavat kasu ning vältida kahju tekkimist.
   4. Üürile võetakse kinnisasi Kaitseliidu seadusejärgsete ülesannete täitmiseks, kui Kaitseliidu omandis olev kinnisvara seda ei võimalda.
   5. Käesolev kord ei reguleeri relvade ja muu sõjalise varustuse kasutusse andmist ja võtmist ega hinnaliste kingituste tegemist.
   6. Kaitseliidu valduses olevat Vara võib anda kasutamiseks üksnes tähtajaliselt, v.a kinnisvara kasutamiseks andmine asjaõigusseaduse § 158 ja 1581 sätestatud juhtudel.
2. **Vara kasutamiseks andmine** 
   1. Vara tähtajaliseks kasutamiseks andmiseks loetakse käesoleva korra mõistes Vara üüri- või rendilepingu alusel kasutamiseks andmist või asjaõigusliku kokkuleppe alusel Vara suhtes servituudi või kasutusõiguse seadmist selliselt, et õigustatud isikul tekib kas otsene või ajutine valdus Vara või selle osa üle.
   2. Kaitseliidu omandis olevat Vara antakse kasutamiseks lähtudes Vara eesmärgipärasest kasutusest ning kasutamiseks andmise seotusest Kaitseliidu ülesannete täitmisega. Vara, mille osas on tuvastatud selle mittevajalikkus Kaitseliidule, võõrandatakse.
   3. Kaitseliidu omandis olev Vara antakse kasutusse:
      1. avaliku enampakkumise korras;
      2. valikpakkumisel, seades Vara kasutamiseks mõne objektiivselt hinnatava olulise lisatingimuse;
      3. otsustuskorras Vabariigi Valitsuse nõusolekul.
   4. Kaitseliit võib anda tähtajaliselt kasutusse ainult sellist Vara, mis on Kaitseliidu ülesannete täitmiseks vajalik, kuid mida ajutiselt ei ole võimalik või otstarbekohane sellel eesmärgil kasutada. Tähtajatult võib kasutamiseks anda kinnisvara asjaõigusseaduse  
      § 158 ja 1581 sätestatud juhtudel.
   5. Kaitseliidu omandis olev Vara antakse üldjuhul kasutamiseks vähemalt turupõhise kasutustasu eest.
   6. Kaitseliidu omandis oleva Vara võib anda kasutamiseks turupõhisest kasutustasust madalama tasu eest, kuid tasu eest, mis tagab selle majandusliku säilimise:
      1. kohaliku omavalitsuse üksusele tema ülesannete täitmiseks või kinnisasja hoonestusõigusega koormamisel ettevõtluskeskkonna arendamise otstarbel;
      2. avalik-õiguslikule juriidilisele isikule tema seaduses sätestatud ülesannete täitmiseks;
      3. eraõiguslikule juriidilisele isikule seadusest tuleneva haldusülesande või halduslepingu alusel antud ülesande täitmiseks.
   7. Kaitseliidu omandis olevat Vara võib anda tasuta kasutada:
      1. rahvusvahelise kokkuleppe alusel välisriigi relvajõududele, tsiviilkoosseisule või muule rahvusvahelise organisatsioonile;
      2. Kaitseväele Kaitseliidus seaduse § 78 sätestatud juhtudel;
      3. kinnisvara, asjaõigusseaduse § 158 ja 1581 sätestatud juhtudel;
   8. Alla 30 000 eurose hariliku väärtusega vallasvara võib tähtajaliselt kasutamiseks anda teistele isikutele ja organisatsioonidele Vara valdava struktuuriüksuse juhi otsusel ning viisil, mis tagab selle majandusliku säilimise.
   9. Kaitseliidu omandis oleva kinnisvara ja üle 30 000 eurose hariliku väärtusega vallasvara kasutamiseks andmise otsustab Kaitseliidu keskjuhatus Vara valdava struktuurüksuse ettepanekul.
   10. Üksnes Vabariigi Valitsuse nõusolekul võib Kaitseliidu omandis oleva **kinnisvara** anda kasutamiseks:
       1. ilma avaliku enampakkumist või valikpakkumist korraldamata;
       2. pikemaks ajaks kui 10 aastat.
   11. Vabariigi Valitsuse nõusolekut ei ole vaja kinnisasja või hoonestusõiguse koormamisel reaalservituudi, ostueesõiguse või reaalkoormatisega, samuti tehnovõrgu või -rajatisega seotud isikliku kasutusõigusega ning kinnisvara Kaitseväele ajutiselt kasutamiseks andmisel.
   12. Kaitseliidu omandis olevat alla 1 000 000 eurose hariliku väärtusega vallasvara võib anda kasutamiseks mitte kauemaks kui 10 aastat.
   13. Kaitseliidu omandis olevat üle 1 000 000 eurose hariliku väärtusega vallasvara võib anda kasutamiseks mitte kauemaks kui üks (1) aasta.
3. **Kinnisvara ajutiseks kasutamiseks andmine** 
   1. Kinnisvara ajutiseks kasutamiseks andmiseks loetakse käesoleva korra mõistes Vara või selle osa ajutiseks kasutamiseks andmist hinnakirja alusel Kaitseliidu ülesannete täitmiseks.
   2. Kinnisvara ajutiseks kasutamiseks andmise hinnakirja alusel otsustab Kaitseliidu keskjuhatus Vara valdava struktuuriüksuse ettepanekul.
   3. Hinnakirja alusel kinnisvara ajutiseks kasutamiseks andmise algatamiseks koostab struktuuriüksus kinnisasja ja/või selle osade hinnakirja ning esitab selle koos taotlusega Kaitseliidu ülemale.
   4. Taotlus peab sisaldama:
      1. hinnakirja alusel kasutamiseks andmise põhjendust ning hinnangut selle mõju kohta struktuuriüksuse eelarvele;
      2. kinnisasja ja/või selle osade hinnakirja ning muid olulisi hinnakirja rakendamise tingimusi;
      3. maleva puhul maleva juhatuse sellekohast otsust;
      4. vajadusel andmeid tõendavaid dokumente.
   5. Peastaabi ülema poolt määratud isik või peastaabi osakond kontrollib taotluse vastavust kehtestatud nõuetele ning teeb ettepaneku taotluse Kaitseliidu keskjuhatusele suunamiseks või tagasi lükkamiseks.
   6. Juhul kui Vara kasutamiseks andmise taotlust ei rahuldata, märgitakse kooskõlastusest keeldumise põhjused ning taotluses esinenud puudused.
   7. Taotluse esitab Kaitseliidu keskjuhatusele kinnitamiseks ja hinnakirja kehtestamiseks peastaabi vastava osakonna töötaja/teenistuja.
4. **Vara kasutamiseks andmise läbiviimine**
   1. Vara kasutamiseks andmine algab kasutamiseks andmist taotleva struktuuriüksuse sellekohase taotluse esitamisega Kaitseliidu ülemale.
   2. Kaitseliidu peastaabi valitsemisel oleva Vara kohta esitab taotluse Vara eest vastutav osakond või kulujuht.
   3. Taotlus peab sisaldama:
      1. kasutamiseks andmise põhjendust ning hinnangut selle mõju kohta struktuuriüksuse eelarvele;
      2. maleva puhul maleva juhatuse otsust Vara kasutamiseks andmise kohta;
      3. kasutamiseks andmise viisi põhjendust ja tingimusi;
      4. avaliku enampakkumise alghinda (vähemalt vastava kutsetunnistusega hindaja poolt määratud Vara turupõhise kasutustasuga võrdset hinda);
      5. kasutamiseks andmist korraldavate (sh. avaliku enampakkumist või valikpakkumist korraldavate) isikute nimesid;
      6. kasutamiseks andmiseks avaliku enampakkumise või valikpakkumise läbiviimise korda ja tingimusi;
      7. lepingu projekti või selle olulisi tingimusi;
      8. vajadusel andmeid tõendavaid dokumente.
   4. Peastaabi ülema poolt määratud isik või peastaabi osakond kontrollib taotluse vastavust kehtestatud nõuetele ning teeb ettepaneku taotluse Kaitseliidu keskjuhatusele suunamiseks või tagasi lükkamiseks.
   5. Juhul kui Vara kasutamiseks andmise taotlust ei rahuldata, märgitakse kooskõlastusest keeldumise põhjused ning taotluses esinenud puudused.
   6. Taotluse esitab Kaitseliidu keskjuhatusele kinnitamiseks ja lepingu sõlmimiseks volituse saamiseks peastaabi vastava osakonna töötaja/teenistuja.
   7. Kaitseliidu keskjuhatus hindab esitatud taotluse põhjendatust, kinnitab selle ja esitab edasiste menetlustoimingute tegemiseks struktuuriüksusele või lükkab selle tagasi.
   8. Struktuuriüksus viib läbi enam- või valikpakkumise ning sõlmib lepingu vastavalt keskjuhatuse otsusele.
   9. Juhul, kui taotletakse kinnisvara või üle 30 000 eurose hariliku väärtusega vallasvara kasutamiseks andmist ilma avaliku enampakkumist korraldamata, tasuta või harilikust väärtusest madalama tasu eest, esitatakse kasutamiseks andmist taotleva struktuuriüksuse poolt sellekohane taotlus Kaitseliidu ülemale.
   10. Taotluses märgitakse:
       1. andmed Vara kohta, mille kasutamiseks andmist taotletakse;
       2. käesolevas korras sätestatud Vara kasutamiseks andmise alus;
       3. kasutamiseks andmise otstarbekuse põhjendus ning selle mõju Kaitseliidu eelarvele;
       4. tehingu või Vara eeldatav harilik väärtus;
       5. põhjendus, miks taotletakse kinnisvara Vara kasutamiseks andmist ilma avaliku enampakkumist korraldamata, tasuta või turupõhisest kasutustasust madalama tasu eest;
       6. vajadusel andmeid tõendavad dokumendid.
   11. Peastaap teeb Vara ilma avaliku enampakkumist korraldamata, tasuta või turupõhisest kasutustasust madalama tasu eest, kasutamiseks andmise taotluse menetlemise käigus järgmised toimingud:
       1. kontrollib esitatud taotluse sisu vastavust kehtestatud nõuetele ja vajaduse korral nõuab taotluse esitajalt ning muudelt asjaomastelt isikutelt täiendavaid dokumente ja selgitusi;
       2. hindab kasutamiseks andmise viisi otstarbekust ja põhjendatust ning vajadusel teeb ettepaneku kõige asjakohasema kasutamiseks andmise viisi rakendamiseks;
       3. selgitab välja ja määrab kindlaks kasutamiseks andmise tingimused;
       4. vajadusel tellib eksperthinnangu turupõhise kasutustasu määramiseks;
       5. tulenevalt kasutamiseks andmise viisist, koostab Kaitseliidu keskjuhatuse otsuse ning kaitseministri või Vabariigi Valitsuse korralduse eelnõud.
   12. Peastaap esitab taotluse menetlemiseks ja kinnitamiseks Kaitseliidu keskjuhatusele ning kaitseministrile/Vabariigi Valitsusele.
   13. Vara ilma avaliku enampakkumist korraldamata, tasuta või turupõhisest kasutustasust madalama tasu eest kasutamiseks andmiseks vajalikud toimingud viib läbi peastaap.
   14. Pärast Vara ilma avaliku enampakkumist korraldamata, tasuta või turupõhisest kasutustasust madalama tasu eest kasutamiseks andmiseks vajalike toimingute läbiviimist, esitab peastaap ettepaneku kasutuslepingu allkirjastamiseks või allkirjastamise volitamiseks Kaitseliidu keskjuhatusele.
   15. Kinnisvara üle 10 aastase tähtajaga kasutamiseks andmisel järgitakse käesoleva korra punkte 4.9 - 4.14.
   16. Alla 30 000 eurose hariliku väärtusega vallasvara kasutamiseks andmiseks vajalikud toimingud teeb Vara valdav struktuuriüksus lähtudes käesoleva korra punktis 2 sätestatust.
5. **Vara võõrandamine** 
   1. Vara, mida Kaitseliit ei vaja oma ülesannete täitmiseks, üldjuhul võõrandatakse.
   2. Kaitseliidu omandis olev Vara võõrandatakse üldjuhul avalikul enampakkumisel ja vähemalt harilikule väärtusele vastava tasu eest.
   3. Kaitseliidu omandis oleva Vara võib tasuta või alla hariliku väärtuse võõrandada, kui:
      1. Vara on vajalik kohaliku omavalitsuse üksusele tema seadusest tulenevate ülesannete täitmiseks või on ettevõtluskeskkonna arendamiseks või elamumaaks sobiv kinnisasi;
      2. Vara on vajalik avalik-õiguslikule juriidilisele isikule, riigi poolt asutatud või asutatavale mittetulundusühingule või sihtasutusele tema seaduses või põhikirjas sätestatud ülesannete täitmiseks;
      3. Vara on vajalik mittetulundusühingule või sihtasutusele tema põhikirjas sätestatud pääste-, haridus-, teadus-, kultuuri-, keele- või noorsootööga seotud ülesande täitmiseks või tervishoiu- või sotsiaalteenuse osutamiseks või muul avalikul eesmärgil;
      4. vallasasi on vajalik rahvusvahelises koostöös osalemiseks või arengukoostööprojekti elluviimiseks;
      5. vallasasi on vajalik humanitaarabi osutamiseks.
   4. Kaitseliidu omandis oleva kinnisvara võõrandamise otsustab Kaitseliidu keskkogu Kaitseliidu keskjuhatuse ettepanekul. Kinnisvara võõrandamiseks annab loa kaitseminister või Vabariigi Valitsus.
   5. Kaitseliidu omandis oleva vallasvara võõrandamise otsustab Kaitseliidu keskjuhatus Vara valdava struktuuriüksuse ettepanekul.
   6. Üle 30 000 eurose hariliku väärtusega vallasvara võib võõrandada üksnes avalikul enampakkumisel või valikpakkumisel, va käesoleva korra p 5.3 sätestatud juhul.
6. **Vara võõrandamise läbiviimine** 
   1. Vara võõrandamine algab võõrandamist taotleva struktuuriüksus sellekohase taotluse esitamisega Kaitseliidu ülemale.
   2. Kaitseliidu peastaabi valitsemisel oleva Vara kohta esitab taotluse Vara eest vastutav osakond või kulujuht.
   3. Taotlus peab sisaldama:
      1. võõrandamise põhjendust ning hinnangut selle mõju kohta struktuuriüksuse eelarvele;
      2. võõrandamise viisi põhjendust;
      3. malevale kuuluva vara puhul maleva juhatuse sellekohast otsust;
      4. vajadusel andmeid tõendavaid dokumente.
   4. Peastaabi ülema poolt määratud isik või peastaabi osakond kontrollib taotluse vastavust kehtestatud nõuetele ning teeb ettepaneku taotluse Kaitseliidu keskjuhatusele suunamiseks või tagasi lükkamiseks.
   5. Kooskõlastatud taotluse esitab Kaitseliidu keskjuhatusele võõrandamise nõusoleku saamiseks peastaabi vastava osakonna töötaja/teenistuja.
   6. Juhul kui Vara võõrandamise taotlust ei rahuldata, märgitakse kooskõlastusest keeldumise põhjused ning taotluses esinenud puudused.
   7. Kinnisvara võõrandamiseks Kaitseliidu keskkogu loa ja kaitseministri või Vabariigi Valitsuse loa saamiseks vajalikud toimingud viib läbi peastaap.
   8. Võõrandamisloa olemasolul teeb struktuuriüksus kinnisvara võõrandamise läbiviimiseks ettepaneku/taotluse müügi alustamiseks, enampakkumise alghinna määramiseks ning enampakkumise korra ja tingimuste kinnitamiseks.
   9. Taotlus peab sisaldama:
      1. võõrandamise alustamise põhjendust ning hinnangut selle mõju kohta struktuuriüksuse eelarvele;
      2. maleva juhatuse poolt kinnitatud avaliku enampakkumise alghinda, mis on vähemalt vastava kutsetunnistusega eksperdi poolt määratud Vara hariliku väärtusega võrdne hind;
      3. võõrandamise viisi põhjendust ja avaliku enampakkumise või valikpakkumise olulisi tingimusi;
      4. vajadusel andmeid tõendavaid dokumente.
   10. Peastaabi ülema poolt määratud isik või peastaabi osakond kontrollib taotluse vastavust kehtestatud nõuetele, koostab avaliku enampakkumise või valikpakkumise korra ning teeb ettepaneku taotluse Kaitseliidu keskjuhatusele suunamiseks või tagasi lükkamiseks.
   11. Enampakkumise või valikpakkumise läbiviimise eest vastutab peastaap.
   12. Juhul, kui taotletakse kinnisvara või üle 30 000 eurose hariliku väärtusega vallasvara võõrandamist ilma avaliku enampakkumist korraldamata, tasuta või harilikust väärtusest madalama tasu eest, esitatakse võõrandamist taotleva struktuuriüksuse poolt sellekohane taotlus Kaitseliidu ülemale.
   13. Taotluses märgitakse:
       1. andmed Vara kohta, mille võõrandamist taotletakse;
       2. käesolevas korras sätestatud Vara võõrandamise alus;
       3. võõrandamise või otstarbekuse põhjendus ning selle mõju Kaitseliidu eelarvele;
       4. tehingu või Vara eeldatav harilik väärtus;
       5. põhjendus, miks taotletakse Vara võõrandamist ilma avaliku enampakkumist korraldamata, tasuta või harilikust väärtusest madalama tasu eest;
       6. malevale kuuluva vara puhul maleva juhatuse sellekohast otsust;
       7. andmeid tõendavad dokumendid.
   14. Peastaap teeb kinnisvara võõrandamise ilma avaliku enampakkumist korraldamata, tasuta või harilikust väärtusest madalama tasu eest taotluse menetlemise käigus järgmised toimingud:
       1. kontrollib esitatud taotluse sisu vastavust kehtestatud nõuetele ja vajaduse korral nõuab taotluse esitajalt ning muudelt asjaomastelt isikutelt täiendavaid dokumente ja selgitusi;
       2. hindab võõrandamise viisi otstarbekust ja põhjendatust ning vajadusel teeb ettepaneku kõige asjakohasema võõrandamise viisi rakendamiseks;
       3. selgitab välja ja määrab kindlaks võõrandamise tingimused;
       4. vajadusel tellib eksperthinnangu hariliku väärtuse määramiseks vastava kutsetunnistusega eksperdilt;
       5. tulenevalt võõrandamise viisist, koostab vastavalt vajadusele Kaitseliidu keskjuhatuse ja keskkogu otsuste ning kaitseministri või Vabariigi Valitsuse korralduse eelnõud.
   15. Peastaap esitab eelnõu menetlemiseks ja kinnitamiseks Kaitseliidu keskkogule ja kaitseministrile/Vabariigi Valitsusele.
   16. Kinnisvara võõrandamiseks vajalikud toimingud viib läbi peastaap (sh notariaalsete lepingute sõlmimise korraldamine).
   17. Pärast kinnisvara võõrandamiseks toimingute läbiviimist esitab peastaap ettepaneku tulemuste kinnitamiseks võõrandamislepingu allkirjastamiseks või allkirjastamise volitamiseks Kaitseliidu keskjuhatusele.
   18. Alla 30 000 eurose hariliku väärtusega vallasvara võõrandamiseks vajalikud toimingud teeb seda valdav struktuuriüksus lähtudes käesoleva korra punktidest 5 ja 6 sätestatust.
7. **Kinnisvara kasutusele võtmine** 
   1. Kinnisvara kasutusele võtmiseks loetakse käesoleva korra mõistes kinnisvara üürilepingu alusel kasutusele võtmist või asjaõigusliku kokkuleppe alusel Kaitseliidu heaks servituudi või kasutusõiguse seadmist selliselt, et Kaitseliidul tekib otsene ja täielik valdus kinnisasja üle.
   2. Kaitseliit võib võtta tähtajaliselt kasutusele ainult sellist kinnisvara, mis on Kaitseliidu ülesannete täitmiseks vajalik ning mille jaoks on eelarves vajalikud vahendid planeeritud.
   3. Kaitseliidu ülesannete täitmiseks vajalik kinnisvara võetakse üürile üldjuhul avaliku vähempakkumise teel.
   4. Kinnisvara üürile võtmise otsustab Kaitseliidu keskjuhatus.
   5. Juhul, kui kinnisasja kogu kasutusperioodi maksumus on väiksem kui summa, mille ulatuses on isikul vastavalt „**Kaitseliidu hanke- ja lepingute sõlmimise korrale**“[[1]](#footnote-1) õigus võtta Varalisi kohustusi, võib kinnisasja kasutusele võtmise otsustada struktuurüksuse juht, kui selleks on planeeritud rahalisi vahendeid.
   6. Juhul kinnisvara kasutusele võtmise otsustab struktuuriüksuse ülem punktis 7.5 toodud tingimustel, peab kasutusele võtmise lepingu kooskõlastama peastaabi tagalakeskuse kinnisvarajaoskonnaga ja üldosakonnaga.
8. **Kinnisvara kasutusele võtmise ettevalmistamine** 
   1. Juhul kui kinnisvara kasutusele võtmine eeldab Kaitseliidu keskjuhatuse otsust, esitab kasutusele võtmist taotleva struktuuriüksus sellekohase taotluse Kaitseliidu ülemale.
   2. Kinnisvara kasutusele võtmiseks viib struktuuriüksus läbi avaliku vähempakkumise või valikpakkumise. Vähem- ja valikpakkumise läbiviimisest võib loobuda kui struktuuriüksus leiab sobiliku kinnisasja ilma vähem- või valikpakkumist korraldamata.
   3. Vähem- või valikpakkumist korraldamata kinnisasja kasutusele võtmisel peab järgmina alljärgnevat:
      1. vähem- või valikpakkumise korraldamata jätmine peab olema põhjendatud;
      2. kinnisasja valikul peab võrdlema ja dokumenteerima alternatiivsete kinnisasjade pakkumisi;
      3. valima peab nõuetele vastavatest kinnisasjadest soodsaima pakkumise.
   4. Pärast vähempakkumise tulemuste laekumist või sobiliku kinnisasja leidmist, esitab kinnisvara kasutusele võtmist taotlenud struktuuriüksus need kinnitamiseks ja kasutuslepingu sõlmimise volituse saamiseks Kaitseliidu keskjuhatusele või juhul, kui laekunud pakkumised ei vastanud konkursi tingimustele, kuulutab vähempakkumise nurjunuks.
   5. Taotlus Kaitseliidu ülemale peab sisaldama:
      1. kinnisasja kasutusele võtmise põhjendust ning hinnangut selle mõju kohta struktuuriüksuse eelarvele;
      2. kasutusele võtmise viisi põhjendust ja võimalike lisatingimusi;
      3. vähempakkumise või valikpakkumise läbiviimisel läbiviimise korda või olulisi tingimusi, kuulutuse teksti ja selle avaldamise kohta, pakkumist läbiviinud isikute nimesid;
      4. pakkumiste tulemusi, analüüsi ja tulemuste põhjendusi;
      5. lepingu projekti või selle olulisi tingimusi;
      6. fotosid, plaane jm. selgitavaid lisasid;
      7. andmeid tõendavaid dokumente;
      8. maleva juhatuse otsust või vähempakkumist läbiviinud komisjoni protokolli.
   6. Peastaabi ülema poolt määratud isik või peastaabi osakond kontrollib taotluse vastavust kehtestatud nõuetele ning teeb ettepaneku taotluse Kaitseliidu keskjuhatusele suunamiseks või tagasi lükkamiseks.
9. **Kinnisvara tasuta kasutusele võtmine** 
   1. Kinnisvara tasuta kasutusele võtmine käesoleva korra mõistes tähendab, et kinnisasja kasutamisega ei kaasne Kaitseliidule varalisi kohutusi (sh. üür, kõrvalkulud, remondikulud jms).
   2. Kinnisvara tasuta kasutusele võtmise võib otsustada struktuuriüksuse ülem.
   3. Kinnisvara tasuta kasutusele võtmise võib struktuuriüksus või peastaap suunata otsustamiseks Kaitseliidu keskjuhatusele.
   4. Kinnisvara tasuta kasutusele võtmine toimub ilma vähempakkumist korraldamata.
   5. Kinnisvara tasuta kasutusele võtmine tuleb vormistada kirjalikult lepingu vms vormis.
   6. Juhul kui kinnisvara tasuta kasutusele võtmise otsustab ainult struktuuriüksuse ülem, peab kasutusele võtmise lepingu kooskõlastama peastaabi tagalakeskuse kinnisvarajaoskonnaga ja üldosakonnaga.
   7. Kinnisvara tasuta kasutusele võtmiseks Kaitseliidu keskjuhatuse otsusel esitab kasutusele võtmist taotlev struktuuriüksus sellekohase taotluse Kaitseliidu ülemale.
   8. Taotlus peab sisaldama:
      1. kinnisvara kasutusele võtmise põhjendust, kinnisasja iseloomustust ning hinnangut selle mõjust struktuuriüksuse eelarvele;
      2. maleva puhul maleva juhatuse sellekohast otsust;
      3. lepingu projekti või selle olulisi tingimusi;
      4. fotosid, plaane jm. selgitavaid lisasid;
      5. andmeid tõendavaid dokumente.
   9. Peastaabi ülema poolt määratud isik või peastaabi osakond kontrollib taotluse vastavust kehtestatud nõuetele ning teeb ettepaneku taotluse Kaitseliidu keskjuhatusele suunamiseks või tagasi lükkamiseks.

1. Kinnitatud kaitseliidu keskjuhatuse 12.10.2017 otsusega nr K-0.1-1/17/21904PR [↑](#footnote-ref-1)